El Teatre Serrano acollirà la celebració de la 43 edició de la Gala de l'Esport
19 novembre 2021

## El Teatre Serrano acollirà la celebració de la 43 edició de la Gala de l'Esport19 novembre 2021Última actualització: 19 novembre 2021

![](../gestion/img/9f999252dfbdb740cbb1437696060b0b35394144cbfc659a3cf7cee406e41e62.jpg)  
  

La regidora delegada d’Esports, **Lydia Morant**, ha presentat aquest matí en roda de premsa la **43 edició de la Gala de l’Esport** que se celebrarà el dissabte dia 27 de novembre a les 20 hores al Teatre Serrano, on es complirà en tot moment amb la normativa COVID vigent.

“_Després d’un any en què vam haver de renunciar al típic format de Gala de l’Esport tornem al format tradicional perquè s’han recuperat les competicions i ja tenim currículums esportius per valorar_”, ha declarat Morant.

Es tracta de l'esdeveniment més important de l'any organitzat pel departament d'esports, que rendeix homenatge a tots els esportistes de la ciutat pel seu esforç. Enguany el lema és "L'art de ser Esport", i es juga amb els dos valors junts, Art i Esport.

La regidora d’Esport ha recordat que la Gala “_serà emesa en streaming a través de les xarxes socials del Servei d'Esports_” perquè puguen “_seguir-la de manera online els pares, familiars i amics que no puguen assistir presencialment_”.

A l’acte han confirmat la seua presència un total de 32 equips, que ja han presentat un candidat o candidata com a Millor Esportista de Gandia. De fet, l’edil ha explicat que ahir va ser el Consell de la Gala on es va decidir aquest guardó i els 10 premis de Mencions especials que agraeixen la trajectòria esportiva, el Tècnic de l'any, l'empresa col·laboradora i premi Damià Català, com a reconeixement de la vinculació al món de l'esport al llarg dels anys.

“_Cada any és més complicat triar als millors esportistes perquè tenim currículums molt destacats de professionals que han aconseguit èxits esportius molt rellevants com ser campió d’Espanya o participacions internacionals_”, ha valorat Morant.

Cal destacar que la Gala serà presentada per **Dario Piera**, presentador, mentalista i mac, qui també protagonitzarà un parell d'actuacions. A més, l’acte serà amenitzat pel grup de **Dance Room Gandia** i el conjunt del **Club Gimnàstica Rítmica Vida Gandia**.

[Twittear](https://twitter.com/share)